section_heading: Prijenos
paragraph_text: Jedan od najčešćih načina za emitiranje internetskog radija je putem tehnologije prijenosa koristeći audiokoder s velikom kompresijom (engl. lossy audio codec). Format MP3 je najpopularniji, pored njega postoje još Ogg Vorbis, AAC, WMA i RealAudio. Podaci se u mrežu šalju serijski (engl. streaming) u obliku paketa TCP ili UDP, koji se zatim na prijemnoj strani slažu u polazni oblik i reproduciraju. Ovaj proces traje između 2-10 sekundi, ovisno o karakteristikama poslužitelja. Ovo kašnjenje se naziva vrijeme kašnjenja (engl. lag time ili buffer).